Document ID: /roh_data/filtered/fineweb-2-filterrobots_roh.jsonl.gz/42421

Là fissan tut ils acturs sco l’uffizi da migraziun, advocats e dolmetschers.
Per che las proceduras restian fairas e correctas duain ils requirents d’asil survegnir gratuitamain in represchentant legal. Il Cussegl dals chantuns ha acceptà questa proposta dal Cussegl federal. La proposta da politichers da la dretga da stritgar questa purschida n’ha gì nagina schanza. Plinavant ha il cussegl dals chantuns agiuntà insaquants detagls a la lescha:
- Requirents d’asil che disturban la segirtad e l’urden en ils centers federals duain vegnir separads en in center spezial per persunas renitentas
- Giuvenils e famiglias na duain betg survegnir in center federal separà, mabain vegnir integrads en ils centers federals normals
- Sche la confederaziun planisescha in center federal duain chantun e vischnanca vegnir informads ad uras davart quests plans
Sco proxim tracta il cussegl naziunal la lescha d’asil.
RR novitads 06:00